Asentel n tezrawt-nneɣ, nefren ad t-nesbedd ɣef tarrayt tasnazmult n yiwudam n umazray Philippe Hamon imi netta d yiwen seg yimazrayen yerran azal i uwadem yettwali awadem d tamernuyt n teḥkayt mebla awadem ur tettili ara teḥkayt; yessumer-d tarrayt-agi i tezrewt n uwadem anda itt-yebḍa ɣef kraḍ n yiswiren: aswir amezwaru d aswir n tɣara deg-s izerrew awadem seg tama n yisem d ugisem, aglam (tameddurt, tafekka, iselsa d tnefsit); aswir wis sin n twuri izerrew awadem ilmend n temlilt tasentalant d temlilt tamsagant; aswir wis kraḍ d aswir n wazal n umyellel deg-s yemmal-d azal n yal awadem deg teḥkayt ilmend n tulmisin i as-yefka unaggal. nekni nefren tarrayt-agi iwakken ad d-nbeyyen merra tulmisin n yiwudan d uzayer asnazmulan n yal awadem